b'\n_START_ARTICLE_\nMadhukar\n_START_SECTION_\n\xc5\xbdivljenje\n_START_PARAGRAPH_\nMadukar se je rodil v Stuttgartu, kjer je tudi odra\xc5\xa1\xc4\x8dal. Po univerzitetnem \xc5\xa1tudiju ekonomije in filozofije se je v Nem\xc4\x8diji zaposlil kot televizijski novinar. V zgodnjih osemdesetih je Madhukar ve\xc4\x8d let potoval po Aziji in se u\xc4\x8dil ob tantri\xc4\x8dno-budisti\xc4\x8dnem Dzogchen-mojstru Namkhai Norbu. Izkusil je to, \xc4\x8demur pravi\xc2\xa0\xc2\xbbspontano Kundalini-prebujenje\xc2\xab. Leta 1992, v \xc4\x8dasu bivanja v Indiji, je sre\xc4\x8dal svojega mojstra H.W.L. Poonja, u\xc4\x8denca indijskega modreca Ramane Mahar\xc5\xa1ija.\n_START_SECTION_\nAktualne dejavnosti\n_START_PARAGRAPH_\nOd leta 1997 Madhukar \xc5\xa1iri svoje znanje po svetu v tradicionalni obliki Satsanga (sat = resnica in sangha = skupnost) na sre\xc4\x8danjih in umikih. Sre\xc4\x8danja z njim so osredoto\xc4\x8dena na samoizpra\xc5\xa1evanje (Atma-Vichara) z vpra\xc5\xa1anjem\xc2\xa0\xc2\xbbKdo sem Jaz?\xc2\xab\xc2\xa0in pogovore na osnovi nedvojnosti. Madhukar poudarja, da obstaja velika povezava med duhovnostjo in spoznanji moderne znanosti. Pravi, da kvantna fizika trdi, da je transcendentalna energija temelj vsega obstoje\xc4\x8dega in, da je to spoznanje v harmoniji z duhovnostjo. Madhukar pravi, da vsakdo lahko to izkusi, saj je ta energija bistvo vsega univerzuma in vseh bitij. V tej zavesti je vse enost, vse je eno.\n_START_SECTION_\nOsnovna izjava filozofije\n_START_PARAGRAPH_\nPo Madhukarjevih besedah \xc4\x8dlove\xc5\xa1tvo \xc5\xbeivi v zmotnem prepri\xc4\x8danju o pravem\xc2\xa0\xc2\xbbJazu\xc2\xab.\xc2\xa0\xc2\xbb\xc4\x8clovek verjame, da ima svobodo delovanja in da \xc5\xbeivi v objektivnem svetu. Ta zaznava je omejena. V resnici je vsako \xc5\xbeivo bitje \xc4\x8dista zavest, v kateri se svet subjektivno pojavlja. Z vpra\xc5\xa1anjem\xc2\xa0\xc2\xbbKdo sem Jaz?\xc2\xab\xc2\xa0zaznana, omejena resni\xc4\x8dnost postane vpra\xc5\xa1ljiva in \xc4\x8dista zavest (prava narava) je lahko izku\xc5\xa1ena. Brezdvomna istovetnost s pravo naravo je absolutna svoboda, vsemogo\xc4\x8dna ljubezen in tiha radost\xc2\xab.'